«Καπνός» θα γίνει το όφελος από την αύξηση του κατώτατου μισθού εφόσον ισχύσει η μείωση του αφορολογήτου ορίου από την 1η Ιανουαρίου 2020.

«Καπνός» θα γίνει το όφελος από την αύξηση του κατώτατου μισθού εφόσον ισχύσει η μείωση του αφορολόγητου ορίου από την 1η Ιανουαρίου 2020.

Η αύξηση του κατώτατου μισθού κατά 11% από την 1η Φεβρουαρίου, δηλαδή η διαμόρφωση του από τα 586 ευρώ μεικτά στα 650 ευρώ μεικτά μηνιαίως, θα οδηγήσει εφέτος στα 9.036 ευρώ το συνολικό ετήσιο εισόδημα του εργαζομένου που αμείβεται με τον κατώτατο μισθό. Σε σχέση με το 2018 ο εν λόγω εργαζόμενες θα λάβει 832 ευρώ περισσότερα!

Το 2020 ο εν λόγο εργαζόμενος θα έχει ετήσιες αποδοχές 9.100 ευρώ, από 8.204 το 2018. Ωστόσο, από την 1η Ιανουαρίου 2020 έχει προγραμματιστεί να ισχύσει το νέο μειωμένο αφορολόγητο, το οποίο σύμφωνα με τις δηλώσεις που έκαναν στελέχη των θεσμών την προηγούμενη εβδομάδα από την Αθήνα, αποτελεί «αδιαπραγμάτευτο» προαπαιτούμενο. Εφόσον το μειωμένο αφορολόγητο εφαρμοσθεί κανονικά, τότε το όποιο όφελός από την αύξηση του κατώτατου μισθού θα εξανεμιστεί!

Τα νούμερα είναι ενδεικτικά. Για τον άγαμο, το αφορολόγητο όριο θα μειωθεί από την 1η Ιανουαρίου 2020 από τα 8.636 ευρώ, στα 5.685 ευρώ και ακολούθως θα μειωθεί η έκπτωση φόρου από τα 1.900 ευρώ στα 1.250 ευρώ. Για τον έγγαμο με ένα παιδί η έκπτωση φόρου θα μειωθεί από τα 1.950 ευρώ στα 1.300, ενώ για τον έγγαμο με δύο παιδιά η μείωση του φόρου θα περιοριστεί από τα 2.000 ευρώ στα 1.350 ευρώ. Για φορολογούμενους με τρία παιδιά και άνω η έκπτωση φόρου θα συρρικνωθεί από τα 2.100 ευρώ στα 1.450 ευρώ.

Στο σενάριο της μείωσης του αφορολογήτου στα 5.685-6.591 ευρώ από την Πρωτοχρονιά του 2020, ένας μισθωτός του ιδιωτικού τομέα που αμείβεται με τον κατώτατο μισθό (ετήσιο εισόδημα 9.100 ευρώ) θα κληθεί να πληρώσει φόρο 730 ευρώ για το εισόδημά του. Ο ίδιος εργαζόμενος έως σήμερα δεν πλήρωνε φόρο. Αυτό διότι είχε ετήσιες μεικτές αποδοχές 8.204 ευρώ, με αφορολόγητο στα 8.636,36 ευρώ.

Εάν λοιπόν ισχύσει η μείωση του αφορολογήτου ορίου από την 1η Ιανουαρίου 2020, το καθαρό όφελος για όσους αμείβονται με τον κατώτατο μισθό θα είναι σε ετήσια βάση 166 ευρώ (896 ευρώ η διαφορά αποδοχών-730 ευρώ ο φόρος).

Σε μηναία βάση το όφελός θα είναι μόλις 13,8 ευρώ, ενώ σε ημερήσια βάση (25 εργάσιμες ημέρες) μόλις 55 σεντς!